На основу члана 13. Закона о подстицајима у пољопривреди и руралном развоју (” Службени гласник Републике Србије ” бр. 10/13, 142/14,103/15 и 101/16) и Одлуке о Програму подршке за спровођење пољопривредне политике и политике руралног развоја града Зрењанина за 2021. годину, број 320-00-0987/2021-09 од 03. новембра 2021. године, Градоначелник града Зрењанина расписује

ЈАВНИ ПОЗИВ

ЗА ПОДНОШЕЊЕ ПРИЈАВА ЗА КОРИШЋЕЊЕ СРЕДСТАВА ЗА УНАПРЕЂЕЊЕ ОРГАНСКЕ ПРОИЗВОДЊЕ НА ТЕРИТОРИЈИ ГРАДА ЗРЕЊАНИНА ЗА 2021. ГОДИНУ- ДОДЕЛА СРЕДСТАВА ЗА НАБАВКУ САДНОГ И СЕМЕНСКОГ МАТЕРИЈАЛА ДОЗВОЉЕНОГ ЗА УПОТРЕБУ У ОРГАНСКОЈ ПРОИЗВОДЊИ, КОНТРОЛУ ЗЕМЉИШТА И ПЛОДОВА, СЕРТИФИКАЦИЈУ ОРГАНСКЕ ПРОИЗВОДЊЕ И ДРУГЕ ИНВЕСТИЦИЈЕ КОЈЕ СЕ ОДНОСЕ НА ОРГАНСКУ ПРОИЗВОДЊУ А ДЕО СУ ОСТАЛИХ МЕРА РУРАЛНОГ РАЗВОЈА

**Предмет и намена јавног позива**

Јавни позив за подношење пријава за коришћење средставаза унапређење органске производње на територији града Зрењанина (у даљем тексту: град) за 2021. годину- додела средстава за набавку садног и семенског материјала дозвољеног за употребу у органској производњи, контролу земљишта и плодова, сертификацију органске производње и друге инвестиције које се односе на органску производњу а део су осталих мера руралног развоја (у даљем тексту: Јавни позив), расписује се у циљу реализације мере за унапређење органске пољопривредне производње на територији града за 2021. годину и обухвата доделу средстава за:

- набавку садног и семенског материјала дозвољеног за употребу у органској производњи,

- контролу земљишта и плодова, сертификацију органске производње,

- друге инвестиције које се односе на органску производњу а део су осталих мера руралног развоја (односно трошкови набавке ситних алата, опреме и механизације за органску производњу, опреме за одизање пластеника, биозаштите, класмана за усејавање семена, агротекстила за покривање од смрзавања, мрежа за засенчење, трака за наводњавање кап по кап и пратеће опреме, фолија за малчирање и фолија за пластенике).

Одлуком о буџету Града Зрењанина за 2021. годину (''Сл.лист града Зрењанина'', бр. 31/20 и 22/21) у оквиру Програмска активност 0101-0002 - Мере мере подршке руралном развоју, економска класификација 451 – субвенције јавним нефинансијским предузећима и организацијама, у укупном износу за овај програм износе 1.500.000,00 динара и обезбеђена су у буџету града за 2021. Износ подстицаја по кориснику износи до 150.000,00 динара.

Додела средстава за наведене набавке, контролу земљишта и плодова и сертификацију, као и за друге инвестиције које се односе на органску производњу су у износу од 75% од укупне вредности инвестиције.

**Право учешћа по јавном позиву**

Право учешћа по јавном позиву имају:

- Пољопривредни произвођачи (физичка лица) који су заинтересовани да започну органску пољопривредну производњу, а имају полљопривредно земљиште и регистровано пољопривредно газдинство на територији града Зрењанина, као и

- Произвођачи на територији града Зрењанина који су започели процес органске пољопривредне производње у периоду од 2011. до 2020. године (произвођачи чија је производња у периоду конверзије, проузвођачи којима је завршен период конверзије и налазе се у поступку давања сертификата и произвођачи који имају сертификовану биљну производњу).

**Потребна документација**

- Читко попуњен образац пријаве за учешће на Јавном позиву са обавезним потпицом подносиоца пријаве;

- Извод из Регистра пољопривредних газдинстава о активном статусу за 2021. годину;

- Извод из листа непокретности РГЗ-Служба за катастар непокретности Зрењанин, за власнике пољопривредног земљишта (не старији од шест месеци од дана објављивања овог јавног позива), односно Уговор о закупу пољопривредног земљишта (оверен и закључен на период најмање до 2024. године за нове произвођаче);

- Фотокопију личне карте или очитану личну карту,

- Потписана изјава да нису коришћена средстава, остварени подстицаји по истом основу у 2021. години код других нивоа власти (оверена код јавног бележника);

- Предрачуни овлашћене организације за контролу земљишта и плодова и сертфикацију производње хране, не старији од дана објављивања јавног позива, и

- Предрачуни којима се доказује куповина садног и семенског материјала дозвољеног за употребу у органској производњи и опреме која се односи на органску производњу а део је осталих мера руралног развоја, не старији од дана објављивања јавног позива.

**Рок за подношење пријава**

Рок за подношење пријава са потребном документацијом је осам дана од дана објављивања јавног позива.

Формулар Пријаве се може преузети на интернет страници града [www.zrenjanin.rs](http://www.zrenjanin.rs), Огласи и конкурси и у просторији Одсека за пољопривреду и рурални развој, Слободана Бурсаћа 4.

Пријаве које нису сачињене у складу са овим јавним позивом неће се разматрати.

Пријава за учешће на Јавном позиву са потребном документацијом подноси се предајом на писарници Градске управе, шалтер бр. 2, Трг Слободе 10, Зрењанин у затвореној коверти са назнаком: “Јавни позив за подношење пријава за коришћење средставаза унапређење органске производње на територији града Зрењанин за 2021. годину - додела средстава за набавку садног и семенског материјала дозвољеног за употребу у органској производњи, контролу земљишта и плодова, сертификацију органске производње и друге инвестиције које се односе на органску производњу а део су осталих мера руралног развоја”.

Текст Јавног позива и формулар пријаве биће објављен на на интернет страници града [www.zrenjanin.rs](http://www.zrenjanin.rs), Огласи и конкурси.

Све додатне информације и обавештења заинтересовани учесници могу добити путем телефона 0668660561, контакт Сандра Бјелис,.

**Доношење одлуке и закључивање уговора**

Након разматрања приспелих пријава Градоначелник града Зрењанина ће донети Одлуку о одабиру пољопривредних произвођача, који ће користити средства за развој органске производње на територији града за 2021. годину. Са корисницима који испуњавају услове јавног позива, закључиће се уговор којим се уређују међусобна права и обавезе корисника и града Зрењанина.

РЕПУБЛИКА СРБИЈА ГРАДОНАЧЕЛНИК

АУТОНОМНА ПОКРАЈИНА ВОЈВОДИНА Симо Салапура

ГРАД ЗРЕЊАНИН

Број:

Дана: